California teadlased kirjeldasid bakteri poolt algatatud immuunreaktsiooni üksikasjaliselt. Mikroob toodab keerukat suhkrumolekuli,  nimega polüsahhariid A. Selle tunnevad ära Treg-rakkude pinnal asuvad retseptorid, Treg-rakud muutuvad aktiivseks ning suruvad alla bakterite hävitamise eest vastutavad Th17-rakud. Sel kombel saab B. fragilis rahulikult soolekrüptides elutseda.